b'\n_START_ARTICLE_\nBalet\n_START_PARAGRAPH_\nBal\xc3\xa9t (izvirno italijansko ballo - ples) je odrska izvedba umetni\xc5\xa1kih plesov z glasbeno spremljavo. Pri velikih operah romanti\xc4\x8dnega stila lahko pomeni tudi plesni vlo\xc5\xbeek brez neposredne povezave z dogajanjem same opere. Balet je lahko samostojno delo, pri katerem je ples osnovna vsebina._NEWLINE_Najbolj prepoznavno baletno obla\xc4\x8dilo je tutu (kratko krilce, ki stoji navzven), a je le-ta namenjen le za nastopanje na odru. V za\xc4\x8detku potrebujejo u\xc4\x8denci za balet le osnovna obla\xc4\x8dila. Na treningu dekleta nosijo triko (oprijet dres) in \xc5\xbeabe, ki so malo tanj\xc5\xa1e kot navadne. Fantje nosijo pajkice. Dres, tesno se prilegajo\xc4\x8d telesu, omogo\xc4\x8di u\xc4\x8ditelju, da preveri, ali u\xc4\x8denci pravilno izvajajo vaje. Pozimi, ko je hladno, si deklice prek dresa oble\xc4\x8dejo \xc5\xa1e tuniko (bolero) in na noge nataknejo volnene gama\xc5\xa1e. Tako se mi\xc5\xa1ice hitreje ogrejejo. Zelo pomembni so tudi baletni copati. To so zelo tanki, mehki in oprijeti copati, ki jih na nogo privezujemo s satenastimi trakovi. Za ples en pointes (na konicah prstov) se uporabljajo posebni copatki z oja\xc4\x8dano konico. Za balerine je najprimernej\xc5\xa1a pri\xc4\x8deska figa, saj so lasje tesno speti na zatilju, oblika glave pa je lepo poudarjena. Poznamo \xc5\xa1e druge pri\xc4\x8deske. Pomembno je le, da plesalk lasje pri plesu ne motijo. Baletni u\xc4\x8dilnici pravimo dvorana. Opremljena je z drogom (barre) in ogledali. Otroci po navadi za\xc4\x8dnejo plesati balet pri \xc5\xa1tirih ali petih letih.'